
Ár snáksins
Kínverska nýárið kemur með hátíðlegum, glaðlegum anda nýrrar árstíðar og von um nýtt upphaf og nýjan árangur. Kínverska nýárið 2025 er haldið 29. janúar. Samkvæmt kínverska dagatalinu er árið 2025 ár snáksins. Á þeim tíma hittast fjölskyldur, heimsækja ættingja og borða saman. Sumir bjóða ljónadansflokki að hefja nýtt ár og reka illa anda út. Í Hong Kong gefa giftir fjölskyldumeðlimir til dæmis rauða pakka með peningum til barna og unglinga í fjölskyldunni. En það er hefð sem felur í sér að deila ást og umhyggju fyrir ástvinum. Flugeldar eru líka mjög vinsælir á þessum tíma. Kínverska nýárið í Singapúr 2025 innleiðir ár snáksins með töfrandi ljósum, menningargöngum, hátíðarmessum og fjölskylduvænum athöfnum um alla borg, en hátíðahöldin halda áfram fram í febrúar.
Til forna höfðu Kínverjar tunglmiðað tímatal sem byggði á 60 eininga hringrás. Ekki er með fullu ljóst hvernig dagatalið var notað, en sennilegt er að það hafi mjög snemma tekið á sig þá mynd sem nú er þekkt. Þegar fram liðu stundir urðu jarðnesku greinarnar veigameiri og þá sérstaklega í stjörnuspeki og stjörnuspáfræði. Í Kína og öðrum ríkjum Austur-Asíu hefur þessi stjörnumerkjahringur mjög svipaða stöðu og dýrahringurinn í vestrænni stjörnuspeki. Það tekur reikistjörnuna um 12 ár að ferðast kringum sólina.
Í taóisma er sagt að hinn himneski keisari hafi lagt fyrir dýrin keppni sem ákvað hvaða dýr einkenndi hvaða merki og í hvaða röð.  Í Búddisma er það á hinn bóginn Búdda sem ku bjóða öllum dýrum jarðar til veislu en aðeins tólf dýr mæta.
Upprunalega báru merkin ekki dýraheiti heldur höfðu önnur nöfn.  Merking þessara nafna er óljós þótt til séu ýmsar nokkuð umdeildar kenningar um hana.  Seinna var farið að kenna merkin við dýr, ef til vill fyrir áhrif frá Tíbet, Indlandi eða jafnvel Persíu.  Ýmsar sögur eru til um hvernig breytingin kom til.
Hlaupar[footnoteRef:1] [1:  	Heitið hlaupar er talið dregið af því að margir merkisdagar í árinu eftir hlauparsdag hlaupa yfir einn vikudag.] 

	[image: ]


Árið 2024 (MMXXIV í rómverskum tölum) verður í gregoríanska tímatalinu hlaupar sem byrjar á mánudegi.  Með hlaupari er átt við almanaksár sem er einum degi lengra en venjulegt ár, og er þá 366 dagar en ekki 365.  Í svokölluðum nýja stíl (gregoríanska tímatalinu) er hlaupar þegar talan fjórir gengur upp í ártalinu.  Undanskilin reglunni eru aldamótaár, en þau eru ekki hlaupar nema talan 400 gangi upp í ártalinu.  Aukadeginum er alltaf bætt við febrúarmánuð og hann hefur þá 29 daga í stað 28.  Þannig eru árin 1700, 1800 og 1900 ekki hlaupar en árið 2000 er hlaupar.  Árin 2100, 2200 og 2300 verða ekki hlaupar en árið 2400 verður það aftur á móti.
Misjöfn lengd almanaksmánaðanna
	[image: Gaius Julius Caesar | The Roman Empire]


Misjöfn lengd almanaksmánaðanna á sér sögulegar rætur.  Núgildandi regla er sú sem Júlíus Sesar valdi þegar hann kom skipan á tímatal Rómverja árið 46 f.Kr.  Sesar hefði eflaust getað valið einfaldara og rökréttara kerfi, en hann var að lagfæra eldra tímatal þar sem almanaksárin voru til skiptis stutt (355 dagar) eða löng (377 eða 378 dagar) og mánuðirnir ýmist 29 eða 31 dagur að lengd.  Sesar lét óbreytta þá mánuði sem áður höfðu 31 dag en bætti 1–2 dögum við þá mánuði sem áður höfðu 29 daga.  Febrúar hafði haft sérstöðu sem síðasti mánuður ársins að fornu tímatali í Róm og taldi 28 daga í stuttum árum, en í lengri árum (hlauparum) var mánuðurinn lengdur um rúmar þrjár vikur.  Sesar lét þessa skipan gilda áfram að öðru leyti en því að hlauparsreglunni var breytt og febrúar lengdur um einn dag fjórða hvert ár.
Með þessu móti verður meðalár tímatalsins 365,2425 sólarhringar að lengd.  Það er mjög nálægt svokölluðu hvarfári sem ræður árstíðaskiptum en það er 365,2422 sólarhringar.  Frávikið nemur innan við einum degi á hverjum 3000 árum.

Gregoríanskt tímatal
Tímatalið sem við búum við nefnist gregoríanskt tímatal og megineinkenni þess er einmitt hlauparsreglan.  Það var tekið upp í kaþólskum löndum árið 1582 og innleitt hér á Íslandi árið 1700.  Þá kom 28.  nóvember í stað 17.  nóvember og var það gert til að vinna upp skekkjuna sem hafði safnast upp.
Þær þjóðir sem búa nú við gregoríanskt tímatal eins og við höfðu áður notað svokallað júlíanskt tíma-tal sem Júlíus Sesar innleiddi í Rómaveldi árið 46 f.Kr..  Það var einfaldara en hið gregoríanska því að samkvæmt því var hlaupar alltaf fjórða hvert ár, þegar 4 gengu upp í ártalinu.  Ef það væri enn í gildi hefði verið enn þá auðveldara að svara spurningunni.
Reglurnar um hlaupar eru afar þýðingarmiklar, því án þess fellur almanaksárið illa að árstíðaárinu, það er þeim tíma sem líður milli sólhvarfa.  Árstíðaárið telur ekki heila tölu daga heldur 365 daga, 5 stundir, 48 mínútur og 46 sekúndur.  Með því að hafa reglu um hlaupar verður meðallengd almanaksárs nokkuð nærri lagi, eða 365 dagar, 5 stundir, 49 mínútur og 12 sekúndur.[footnoteRef:2] [2:  	Sú saga að Ágústus keisari hafi látið stytta febrúar til að geta lengt þann mánuð sem við hann sjálfan var kenndur (ágúst) er úr lausu lofti gripin.] 

Hvers vegna er hlauparsdagurinn í febrúar?[footnoteRef:3] [3:  	Væntanlega væri eðlilegra og skiljanlegra að hlauparsdeginum væri bætt við í lok ársins eða þá eftir sumardaginn fyrsta en þá eru sambærileg tímamót og eftir vorhátíð Rómverjanna.] 

Rætur hlauparsdagsins er hægt að rekja til ársins 46.  f.Kr.  en þá var komið á endurbættu tímatali í Rómaveldi.
Hlauparsdagurinn hjá Rómverjum var 24.  febrúar, því honum var skotið inn daginn eftir vorhátíð sem nefndist Terminalia.  Þetta var eins konar misseraskiptahátíð og að vissu leyti sambærileg við sumardaginn fyrsta hjá okkur.
Samkvæmt okkar tímatali er hlauparsdagurinn 29.  febrúar en ekki 24.  febrúar eins og hjá Rómverjum.  En það, að viðbótardeginum skuli bætt við þá, á engu síður upphaf sitt í tímatali Rómverja.  Væntanlega væri eðlilegra og skiljanlegra að hlauparsdeginum væri bætt við í lok ársins eða þá eftir sumardaginn fyrsta en þá eru sambærileg tímamót og eftir vorhátíð Rómverjanna.
Hlaupar í ýmsum tímatölum
Eratosþenes stakk fyrstur manna upp á hlaupari, en Júlíus Sesar innleiddi það árið 46 f.Kr. Hlauparsdegi var síðan bætt inn eftir vorhátíðina Terminalia sem haldin var 23.  febrúar hvert ár en það var síðasti mánuður ársins í Rómverska keisaraveldinu og 1.  mars var nýársdagur. Hlauparið varð síðan alltaf fjórða hvert ár.  Þetta tímatal var kallað Júlíanska tímatalið og var í gildi á Íslandi þar til í október árið 1700.
Með Gregoríska tímatalinu var hlauparsskipulaginu breytt þannig að eingöngu aldamótaár, sem talan 400 gekk upp í varð hlaupar en að öðru leyti var alltaf hlaupar fjórða hvert ár.
Gregoríska tímatalið var tekið upp á Íslandi í byrjun október árið 1700 ásamt flestum ríkjum mótmælenda í Evrópu.  Var skekkjan þá orðin 11 dagar frá júlíska tímatalinu, en hafði verið 10 dagar þegar tímatalið var fyrst tekið í notkun árið 1582 og voru þessir 11 dagar felldir niður úr árinu, þannig að 28.  nóvember kom í stað 17.  nóvember.
Vikudagarnir
Landnámsmenn nefndu dagana eins og forfeður þeirra höfðu gert og voru hin gömlu nöfn við lýði fram á 12.  öld.  Þá breytti Jón biskup Ögmundarson á Hólum þeim í það sem þeir eru nú.
[bookmark: _Hlk156908616][bookmark: _Hlk156908636]Nöfn vikudaganna á nokkrum tungumálum
Latnesku heitin vísa kerfisbundið til föruhnattanna sjö sem svo hafa verið kallaðir
Latína	Dies solis	Lunae	Martis	Mercurii	Lovis	Veneris	Saturni
Danska	Søndag	Mandag	Tirsdag	Onsdag	Torsdag	Fredag	Lørdag
Enska	Sunday	Monday	Tuesday	Wednesday	Thursday	Friday	Saturday
Franska	Dimanche	Lundi	Mardi	Mercredi	Jeudi	Vendredi	Samedi
Ítalska	Domenica	Lunedi	Martedi	Mercoledi	Giovedi	Venerdi	Sabato
Föruhnettirnir sjö
Tunglið
Merkúríus
Venus
Sólin
Mars
Júpíter
Satúrnus
Dagsetningarnar á næstu árum
	2025	2026	2027
Bóndadagur		24.  janúar	23.  janúar	22.  janúar
Páskadagur		20.  apríl	5.  apríl	28.  mars
Sumardagurinn fyrsti		24.  apríl	23.  apríl	22.  apríl
Uppstigningardagur		29.  maí	14. maí	6.  maí
Hvítasunnudagur		8.  júní	24.maí	16.  maí
Fyrsti vetrardagur		25.  október	24.  október	23.  október



Dagsetning – (Eyðið síðan þessum texta)



Nafnið þitt (skáletrað) – (Eyðið síðan þessum texta)

